“อะมิโนไวทัล” สนับสนุน “บุรีรัมย์ มาราธอน 2022”
“อะมิโนไวทัล” ร่วมสนับสนุน "บุรีรัมย์ มาราธอน 2022"  ไนท์รัน มาราธอน มาตรฐานระดับโลก ต่อเนื่องเป็นปีที่ 2
“อะมิโนไวทัล” ร่วมสนับสนุน "บุรีรัมย์ มาราธอน 2022"  ไนท์รัน มาราธอน มาตรฐานระดับโลก ต่อเนื่องเป็นปีที่ 2
17 พ.ย. 2564

“อะมิโนไวทัล” ร่วมสนับสนุนการจัดการแข่งขันบุรีรัมย์ มาราธอน 2022 ต่อเนื่องเป็นปีที่ 2 โดยมี นายไชยพัฒน์ อ่องศรี กรรมการบริษัท อายิโนะโมะโต๊ะ (ประเทศไทย) จำกัด เป็นตัวแทนเข้าร่วมงานแถลงข่าวในครั้งนี้ ซึ่งจัดโดยบริษัท บุรีรัมย์ยูไนเต็ดอินเตอร์เนชั่นแนล เซอร์กิต จำกัด ภายในงานมี พิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา
พร้อมด้วย ธัชกร หัตถาธยากูล ผู้ว่าราชการจังหวัดบุรีรัมย์, นายแพทย์พิเชษฐ พืดขุนทด นายแพทย์สาธารณสุขจังหวัดบุรีรัมย์, เนวิน ชิดชอบ ประธานสนามช้าง อินเตอร์เนชั่นแนล เซอร์กิต และพลตำรวจเอก สันต์ ศรุตานนท์ นายกสมาคมกีฬากรีฑาแห่งประเทศไทย ในพระบรมราชูปถัมภ์ เข้าร่วมเป็นสักขีพยานในงานแถลงข่าวเปิดตัวงานวิ่งมาราธอนดังกล่าว
สำหรับ บุรีรัมย์ มาราธอน 2022 เป็นรายการแข่งขันวิ่งมาราธอนที่ประสบความสำเร็จอย่างมากตลอดระยะ 5 ปีที่ผ่านมา โดยได้รับการยอมรับจากนักวิ่งให้เป็นงานวิ่งอันดับ 1 ของประเทศไทย และยังได้รับการรับรองจากสหพันธ์สมาคมกรีฑานานาชาติ (World Athletics) ให้เป็นการแข่งขันที่ได้มาตรฐานในระดับเหรียญเงิน (Silver Label) รายการแรกและรายการเดียวของประเทศไทยอีกด้วย
ทั้งนี้ อะมิโนไวทัล ซึ่งเป็นแบรนด์อันดับหนึ่งที่ขายดีในประเทศญี่ปุ่น ได้ร่วมเป็นหนึ่งในผู้สนับสนุนของกิจกรรม และจะไปตั้งบูทแจกผลิตภัณฑ์ ให้กับเหล่านักวิ่งในวันงาน ด้วยตัวผลิตภัณฑ์อะมิโนไวทัลเอง เป็นเพาวเวอร์เจล พร้อมทานที่มีส่วนผสมของกรดอะมิโน 3,000 ม.ก. ช่วยลดการสลายกล้ามเนื้อระหว่างออกกำลังกาย ป้องกันอาการเมื่อยล้า และช่วยฟื้นฟูกล้ามเนื้อที่บาดเจ็บหลังจากการออกกำลังกาย สะดวก ดื่มง่าย เหมาะกับกลุ่มนักวิ่งเป็นอย่างมาก
โดยการเข้าร่วมเป็นผู้สนับสนุนในครั้งนี้ ถือเป็นการตอกย้ำเจตนารมณ์อันแน่วแน่ของบริษัทในการให้ความสำคัญด้านโภชนาการเพื่อร่วมพัฒนาและเพื่อร่วมส่งเสริมการมีสุขภาพดีของคนไทยอันเป็นส่วนหนึ่งของกิจกรรมการสร้างคุณค่าร่วมกับสังคมของอายิโนะโมะโต๊ะ (ASV)